cyanic-selkie/wikianc huggingface dataset:
Ռետինոլ
Քիմիա
Վիտամին A-ի տեսողության հետ չկապված ֆունկցիաները միջնորդավորված են ռետինոյաթթվով, որն առաջանում է ռետինոլից։ Ռետինոյաթթուն կարգավորում է գեն էքսպրեսիան ՝ կորիզային ռետինոյաթթվի ռեցեպտորների ակտիվացմամբ ։ Վիտամին A-ի տեսողության հետ չկապված ֆունկցիաները ողնաշարավորների մոտ կարևոր դեր ունեն իմունոլոգիական ֆունկցիայի, ռեպրոդուկցիայի և սաղմնային զարգացման գործում։ Այս ամենի ապացույց է այն, որ վիտամինի անբավարարության դեպքում ավելի շատ են հանդիպում ինֆեկցիաները և սաղմի բնածին արատները։
Կենսասինթեզ
Ռետինոլը սինթեզվում է β-կարոտինից։ Կարոտինները բուսական ծագում ունեցող միացություններ են, սակայն նրանցից ռետինոլի սինթեզը տեղի է ունենում կենդանիների օրգանիզմում։ Ռետինոլի սինթեզի սկիզբը համարվում է կարոտինների ճեղքումը, որը տեղի է ունենում հիմնականում աղիներում։ Ռետինոլը ենթարկվում է օքսիդատիվ ճեղքման 15-15՛ (կենտրոնական) կրկնակի կապի տեղամսում β-կարոտին-15-15՛-մոնոօքսիգենազա ֆերմենտի և թթվածնի ազդեցությամբ։ Ճեղքման հետևանքով առաջանում է երկու մոլեկուլ ռետինալ՝ վիտամին A-ի ալդեհիդային ձևը։ Ռետինալը կարող է ենթարկվել հետագա օքսիդացման ալդեհիդ դեհիդրոգենազա 1 ֆերմենտով (ALDH 1 կամ RALDH), որի հետևանքով կառաջանա ռետինոյաթթու։ Ռետինալի վերականգնումից առաջանում է ռետինոլը։ Վերականգման ֆերմենտն է ալկոհոլ դեհիդրոգենազան (ADH կամ RDH), որի կոֆերմենտն է NADHH+-ը ։
Պատմություն
1913թ․-ին Վիսկոնսինի Մեդիսոնի համալսարանի բիոքիմիկոս Էլմեր Մքքոլումը և իր կոլեգա Մարգուրիտ Դևիսը կաթի յուղի և ձկան յուղի մեջ հայտնաբերեցին ճարպալույծ սննդանյութ։ Նրանց հայտագործությունը հաստատեց Թոմաս Բուր Օսբորնի և Լաֆայետ Մենդելի աշխատանքը, ովքեր Եյլի համալսարանում 1913-ին նույնպես հայտնաբերել էին կաթի ճարպի մեջ ճարպալույծ սննդանյութ ։ Վիտամին A1-ն առաջին անգամ սինթեզվել է նիդերլանդցի գիտնականներ Դեյվիդ Ադրիան ֆոն Դորպի և Ջոզեֆ Ֆերդինանտ Արենսի կողմից։
Ճիշտ է, մինչև 20-րդ դարը վիտամին A-ն իդենտիֆիկացված չէր, սակայն կան հին գրառումներ, որտեղ ներկայացվում են այդ սննդանյութի անբավարարության հետևանքները։ Sommer-ը (2008) հրապարակեց 18-19-րդ դարերի վիտամին A-ի անբավարարության հետ կապված գրառումների դասակարգումը, 20-րդ դարի սկզբերի կենդանիների վրա կատարված լաբորատոր փորձերը և համաճարակաբանական ու կլինիկական նկատառումները, որոնք ապացուցում էին այդ յուրահատուկ սննդանյութի առկայությունը և դրա անբավարարությամբ պայմանավորված դեպքերը ։
Քիմիական միացություններ
Վիտամին-A-ի բոլոր ռետինոիդ ձևերը օգտագործվում են կոսմետիկ և բժշկական նպատակներով՝ որպես մաշկի քսուք։ Ռետինոյաթթուն, այլ կերպ տրետինոին, օգտագործվում է ակնեի և keratosis pilaris-ի բուժման համար, հիմնականում՝ կրեմների ձևով։ Տրետինոինի իզոմեր իզոտրետինոինը (առևտրային անունը՝ Accutane(ԱՄՆ), Roaccutane) կարելի է ընդունել նաև բերանային տարբերակով։ Օգտագործվում է ակների ծանր դեպքերի բուժման նպատակով։
Տրետիոնինը, այլ կերպ հայտնի որպես ամբողջությամբ տրանս ռետինոյաթթու, օգտագործվում է սուր պրոմիելոցիտար լեյկոզի (սուր միելոգենային լեյկոզի տեսակ) քիմեոթերապիայի ժամանակ։ Այս ամենի պատճառն այն է, որ այս տեսակի լեյկոզների բջիջները զգայուն են ռետինոյաթթվի ընկալիչների ագոնիստների նկատմամբ։
Արտաքին հղումներ
Կատեգորիա:Վիտամիններ Կատեգորիա:Առողջապահության համաշխարհային կազմակերպության հիմնական դեղեր Կատեգորիա:Ապոկարոտինոիդներ Կատեգորիա:Սպիրտներ Կատեգորիա:Հակաօքսիդանտներ Կատեգորիա:Ցիկլոհեքսեն
Սարանա
Սարանա (Сарана), գյուղ Ռուսաստանի Սվերդլովսկի մարզի Կրասնոուֆիմսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սվերդլովսկի մարզի Կրասնոուֆիմսկի շրջանի բնակավայրեր
Բանանց-2 ՖԱ
«Բանանց-2» (Ֆուտբոլային Ակումբ «Բանանց-2» Երևան), հայկական ֆուտբոլային ակումբ, Երևանում։ Ստեղծվել է 2002 թվականին, հանդիսանում է Երևանի «Բանանց» ակումբի ֆարմ-ակումբ։
Կուհու (գյուղ, Կոոնգա շրջան)
Կուհու (Kuhu), գյուղ Էստոնիայի Պյարնումաա նահանգի Կոոնգա շրջանում։
Բանանց-2 ՖԱ
Պատմություն
Հիմնադրվել է 2002 թվականին, որպես «Սպարտակ» ակումբի Ֆարմ-ակումբ։ Նույն թվականին մասնակցել է Հայաստանի լիգային։ Իր տնային խաղերը «Բանանց-2» ակումբը անցկացնում է Աշտարակում։ Թիմը տարեցտարի առաջընթաց է գրանցում՝ 2004 թվականին 8-րդ տեղը, 2005 թվականին 6-րդ տեղը, 2006 թվականին 3-րդ տեղը։ 2008 թվականին թիմը կրկին հաջողության է հասել՝ գրավելով 3-րդ տեղը և արժանանալով բրոնզե մեդալի։ Ակումբը «երիտասարդ տաղանդավորների» համար է, ովքեր մեծ հաջողություններ են գրանցել «Բանանց» ակումբում։
Կուհու (գյուղ, Կոոնգա շրջան)
2011 թվականի տվյալներով գյուղում բնակվում էր 0 մարդ։
Բանանց-2 ՖԱ
Արտաքին հղումներ
Կատեգորիա:Հայկական ֆուտբոլային ակումբներ
Bet You Wanna
«Bet You Wanna», երգ ձայնագրված հարավկորեական Blackpink աղջիկների բենդի կողմից, որին մաստակցել է նաև ամերիկացի ռեփեր Քարդի Բին։ Այն թողարկվել է YG և Interscope Records գործակալությունների կողմից 2020 թվականի հոկտեմբերի 2-ին՝ որպես խմբի կորեերեն լեզվով դեբյուտային The Album ալբոմի մաս։ 2020 թվականի հոկտեմբերի 10-ին այն պետք է ուղարկվեր ամերիկյան ռադիոկայաններ որպես ալբոմի չորրորդ սինգլ, բայց դա ի վերջո չիրականացվեց։ Երգը գրվել է Քարդի Բիի, Ջոնաթան Դեսկարտեսի, Մելանի Ֆոնտանայի, Ռայան Թեդերի, Սթիվեն Ֆրենկի, Թեդդի Պարկի, Թոմմի Բրաունի և Տորարե Կարրի կողմից, իսկ Ֆրենկն ու Պարկը եղել են երգի պրոդյուսերը։
«Bet You Wanna» երգը առաջնաելույթ է ունեցել մի քանի երկրների չարթերում (երգերի ցանկերում), ներառյալ Ավտրալիայում, Կանադայում, Իռլանդիայում, Ճապոնիայում, Մալազիայում, Պորտուգալիայում, Շոտլանդիայում, Սինգապուրում, Հարավային Կորեայում և Մեծ Բրիտանիայում։ Չնայած որ այն չներառվեց ամերիկյան Billboard Hot 100-ում, ամեն դեպքում այն Bubbling Under Hot 100 չարթում զբաղեցրեց առաջին հորիզոնականը։
Ծանոթագրություններ
Կատեգորիա:Blackpink խմբի երգեր Կատեգորիա:2020 երգեր Կատեգորիա:Քարդի Բիի սինգլներ Կատեգորիա:Հիփ հոփ երգեր
Դոկուչաևո (գյուղ, Ուստինովի շրջան)
2001 թվականի տվյալներով Դոկուչաևո գյուղում բնակվում էր 1 185 մարդ։
Դմիտրի Չերիշև
Դմիտրի Նիկոլաևիչ Չերիշև (Дмитрий Николаевич Черышев, ), ռուս ֆուտբոլիստ և ֆուտբոլային մարզիչ։ Հանդես է եկել հարձակվողի դիրքում։ Ռուսաստանի հավաքականի կազմում մասնակցել է 10 պաշտոնական (խփել է 1 գոլ) և 1 ոչ պաշտոնական հանդիպման (Ռուսաստան — ՖԻՖԱ հավաքական, 0:2)։ Իր խաղային կարիերան ավարտել է Իսպանիայում, որտեղ երկար ժամանակ ապրել և զբաղվել է մարզչական գործունեությամբ։ 2008-2009 թվականներին մարզել է «Ռեալ Մադրիդ» ֆուտբոլային ակումբի մանկապատանեկան թիմը, այդ ակումբի պատանեկան թիմում խաղացել է նրա ավագ որդին՝ Դենիսը։
Կենսագրություն
Նիժնի Նովգորոդի «Տորպեդո» մանկապատանեկան մարզադպրոցի սան է։ Դպրոցն ավարտելուց հետո հանդես է եկել ԽՍՀՄ երկրորդ լիգայի «Խիմիկ» թիմում իր մանկության ընկեր, հետագայում ֆուտբոլային մրցավար Իգոր Եգորովի հետ։ 1989 թվականին ընկերները բանակ են զորակոչել (նրանք ծառայել են Կանտեմիրովյան դիվիզիայում) ։ Չերնիշևի՝ բանակից վերադառնալուց հետո Վալերի Օվչիննիկովը նրան հրավիրվել է Նիժնի Նովգորոդի «Լոկոմոտիվ», որտեղ երկու տարի հանդես է եկել ԽՍՀՄ առաջին լիգայում, ինչպես նաև Ռուսաստանի առաջին առաջնության Բարձրագույն լիգայում (1992)։
1992/93 միջմրցաշրջանում բարձր արագությամբ աչքի ընկած հարձակվողին հրավիրվել է Մոսկվայի «Դինամո» ակումբ։ Առաջին մրցաշրջանում Չերիշևը առաջնության 22 խաղում խփել է յոթ գոլ։ Չորս տարի հանդես գալով «Դինամոյում»՝ Չերիշևը երկու անգամ դարձել է Ռուսաստանի առաջնության մրցանակակիր և Ռուսաստանի գավաթակիր, հրավիրվել է Ռուսաստանի հավաքական ։
1996 թվականի առաջնությունում խփելով 17 գոլ՝ Չերնիշևը երրորդ տեղն է զբաղեցրել ռմբարկուների ցուցակում՝ Ալեքսանդր Մասլովից և Օլեգ Վերետեննիկովից հետո։  Այս մրցաշրջանը Չերիշևի համար դարձել է վերջինը Ռուսաստանում։ 1996 թվականի նոյեմբերին նա տեղափոխվել է իսպանական Պրիմերայի «Սպորտինգ» (Խիխոն) ֆուտբոլային ակումբ, որտեղ արդեն խաղում էին ռուսաստանցիներ Յուրի Նիկիֆորովն ու Իգոր Լեդյախովը։ «Սպորտինգում» Չերիշևը հանդես է եկել մինչև 2001 թվականը, ինչից հետո տեղափոխվել է իսպանական երկրորդ դիվիզիոնի «Բուրգոս» ակումբ։ 2003 թվականին Դմիտրի Չերիշևը Իսպանիայի չորրորդ դիվիզիոնի «Արանհուես» ակումբում ավարտել է իր պրոֆեսիոնալ կարիերան որպես խաղացող մարզիչ։ Այն բանից հետո, երբ նրա որդուն հրավիրել են «Ռեալ Մադրիդ» ակումբի ֆուտբոլային դպրոց, Դմիտրին տեղափոխվել է Իսպանիայի մայրաքաղաք, որտեղ ընդունվել է մարզչական դասընթացների։ Երկուսուկես տարի անց Չերիշևը ստացել է Pro կարգի դիպլոմ և 2006 թվականին հրավիրվել է զբաղեցնելու մարզչական պաշտոն «Ռեալի» մանկական թիմում։
2010 թվականի դեկտեմբերի 13-ին նշանակվել է «Սիբիր» ակումբի մարզական տնօրեն (Նովոսիբիրսկ) ։
2011 թվականի հունիսի 16-ին Չերիշևը հաստատվել է «Վոլգայի» (Նիժնի Նովգորոդ) գլխավոր մարզչի պաշտոնում, որը հանդես էր գալիս Պրեմիեր լիգայում ։ Նրա գլխավորությամբ «Վոլգան» կարողացել է պահպանել տեղը Պրեմիեր լիգայում և դուրս գալ Ռուսաստանի գավաթի խաղարկության կիսաեզրափակիչ։ Մրցաշրջանի ավարտից հետո Չերիշևը հեռացել է ակումբից։ 2013 թվականի հուլիսի 1-ին գլխավորել է Սանկտ Պետերբուրգի «Զենիթ» թիմի երիտասարդական կազմը ։ 2014 թվականի մայիսի 24-ին հեռացել է պաշտոնից ։
2014 թվականի հոկտեմբերի 27-ին գլխավորել է ղազախական «Իրտիշ» (Պավլոդար) ակումբը ։ 2015 թվականի մայիսի 8-ին Պավլոդարի ակումբը պաշտոնապես հայտարարել էր Դմիտրի Չերիշևի հրաժարականի մասին ։ 2015 թվականի հուլիսի 28-ին Չերիշևն ընդգրկվել է իսպանական «Սևիլիայի» մարզչական շտաբում ։ 2016 թվականի հունիսից մինչև 2017 թվականի հունվար գլխավորել է Սարանսկի «Մորդովիան»։ 2018 թվականի հուլիսի 11-ին գլխավորել է «Նիժնի Նովգորոդը», 2019 թվականի հոկտեմբերի 15-ին պաշտոնանկ է արվել ։
Արտաքին հղումներ
Կատեգորիա:Սպորտինգ Խիխոնի ֆուտբոլիստներ Կատեգորիա:Ռուս ֆուտբոլիստներ Կատեգորիա:Ռուս ֆուտբոլային մարզիչներ Կատեգորիա:Դինամո Մոսկվայի ֆուտբոլիստներ Կատեգորիա:Ռուսաստանի հավաքականի ֆուտբոլիստներ Կատեգորիա:Ռեալ Մադրիդ ՖԱ մարզիչներ Կատեգորիա:Ֆուտբոլային մարզիչներ այբբենական կարգով Կատեգորիա:ԽՍՀՄ հավաքականի ֆուտբոլիստներ Կատեգորիա:Խորհրդային ֆուտբոլիստներ Կատեգորիա:Ռուսաստանի Պրեմիեր Լիգայի խաղացողներ Կատեգորիա:Լա Լիգայի ֆուտբոլիստներ Կատեգորիա:Ֆուտբոլի հարձակվողներ
Ալտերոզա
Ալտերոզա (Alterosa), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի հարավարևմտյան մասում։ Բնակչությունը կազմում է 13 982 մարդ՝ 2005 թվականի տվյալներով։ Գրավում է 366,101 կմ2 տարածք։ Բնակչության խտությունը կազմում է՝ 38,2 մարդ/կմ2։
Վիճակագրություն
Կատեգորիա:Բրազիլիայի բնակավայրեր Կատեգորիա:Մինաս Ժերաիս նահանգի բնակավայրեր
Հայերենը ափի մեջ
«Հայերենը ափի մեջ», գրող, խմբագիր Վաչագան Ա. Սարգսյանի գիրքը, որը լույս է տեսել 2005 թվականին, Երևանում։ Շնորհանդեսը կայացել է 2006 թվականի մայիսին։ Հրատարակիչ՝ «9-րդ հրաշալիք», խմբագիր՝ Հրանտ Վարդանյան։ Գրքում հետաքրքրաշարժ զրույցների տեսքով ներկայացվում են հայերենի ստուգաբանության վերաբերյալ հարցեր ։ 2006 թվականին գրքի համար հեղինակն արժանացել է ՀՀ վարչապետի շնորհակալագրին ։
Բովանդակություն
«Հայերենը ափի մեջ» գրքում ներկայացված է 125 զրույց, որոնք պատմում են հայերենի բառերի ծագման ու ստուգաբանության, լեզվական նրբությունների և զարմանալի իրողությունների մասին։ Զրույցների միջոցով հեղինակը փորձում է ընթերցողին ներկայացնել հայերենի զարմանահրաշ աշխարհըըՙ անցյալից դեպի ապագա։ Գրքի հիմնական նպատակն է սեր արթնացնել հայոց լեզվի նկատմամբ ։
Գրքի բոլոր էջերի վերևի մասում շուրջ 160 օտար և հայ մեծերի, նշանավոր մարդկանց մոտ 300 ասույթներ են հայոց լեզվի վերաբերյալ ։
Գիրքը գրվել է տասը տարի ։ Նվիրված է հայոց գրերի գյուտի 1600-ամյակին ։
Գրքի շնորհանդես
Վաչագան Ա. Սարգսյանի «Հայերենը ափի մեջ», «Արարման 9-րդ օրը» և «Հայերենի դասագիրք 1» գրքերի շնորհանդեսը տեղի է ունեցել Հայաստանի ազգային գրադարանի դահլիճում՝ 2006 թվականի մայիսի 30-ին ։
Շնորհանդեսի ժամանակ ելույթ է ունեցել գրադարանի տնօրեն Դավիթ Սարգսյանը, ըստ որի՝ նշված երեք գրքերը պետք է դառնան «սեղանի գիրք» յուրաքանչյուր հայ ընտանիքի համար` նոր սերունդների մեջ հարգանք սերմանելով հայոց լեզվի նկատմամբ, ստեղծելով կիրթ և գրագետ հասարակություն» ։
Արտաքին հղումներ
Կատեգորիա:Հայերեն գրքեր Կատեգորիա:2005 գրքեր Կատեգորիա:Վաչագան Սարգսյանի ստեղծագործություններ
13 Ways to Bleed on Stage
13 Ways to Bleed on Stage (Բեմում արնահոսելու 13 եղանակ), ամերիկյան պոստ֊գրանժ Cold խմբի թվով երկրորդ ստուդիական ալբոմը, թողարկված 2000 թվականին։ Չորս սինգլների շնորհիվ, որոնք դարձան հայտնի, նա դարձավ կոմերցիոն հաջողակ՝ ստանալով ոսկե կարգավիճակ։
Պատմություն
Ալբոմի ձայնագրությունից ուղիղ մեկ տարի առաջ խումբը իր կազմի մեջ ընդգրկել է Թերի Բալզամոյին, ինչպես նաև Սկութեր Ուորդին, ով նախկինում և՛ նվագում էր, և՛ երգում, բայց հետո որոշեց կենտրոնանալ երգելու վրա։ Լոս Անջելեսից մի քանի երաժիշտների լսելուց հետո Cold֊ը ընտրեց Բալզամոյին, ով արդեն նվագել էր խմբերում 18 տարեկանից։
"13 Ways"֊ի համար երգերի հիմնական կառուցվածքները գրվել են մինչև ստուդիայի նստաշրջանը։ Օգտագործելով Drop C կիթառային համակարգը՝ Cold խումբը փորձարկումներ արեց տարբեր ձայների և ռիթմերի հետ արդեն ստուդիայում։ Բալզամոն հիմնականում օգտագործում էր Ibanez RG570 և Mesa Boogie Triple Rectifier. ։
Այս ալբոմը հաճախ համարվում է խմբի ամենամութ աշխատանքը։ Ալբոմն ներառում է այնպիսի թեմաներ, ինչպիսիք են՝ թմրամոլությունը, հարաբերությունների մեջ խնդիրները և հասարակական անտարբերությունը։ Ալբոմի ձայնագրման մեջ մասնակցություն են ունեցել Աարոն Լեվիսը Staind֊ից և Սիերա Սուոնը, ով մասնակցություն է ունեցել Cold֊ի հաջորդ ալբոմի՝ Year of Spider֊ի ձայնագրմանը։
Ալբոմի աջակցությունը
Ալբոմի թողարկումից հետո խումբը նրա շնորհիվ շրջագայությունների մեջ էր կես տարի։ Երեք շաբաթ խումբը հանդես էր գալիս մի բեմի վրա 3 Doors Down֊ի հետ, մեկ ամիս Մերիլին Մենսոնի հետ, հետո մի քանի շաբաթ Limp Bizkit֊ի DMX֊ի հետ։ Cold֊ը The Offspring֊ի, Weezer֊ի, Social Distortion֊ի, Incubus |Incubus֊ի և Adema֊ի հետ խաղացել են Inland Invasion առաջին համերգին, որը կայացել է 2001 թվականի օգոստոսի 25֊ին և անցկացվել է լոսանջելեսյան KROQ-FMK ռադիոկայանում ։
Ալբոմի սինգլներն էին "Just Got Wicked", "End of the World", "No One" և "Bleed (feat. Aaron Lewis)", որոնցից յուրաքանչյուրի համար նկարահանվել է տեսահոլովակ։ Սինգլների մեծամասնությունը ունեցել են ուշագրավ հաջողություն ռադիոկայաններում։ "Just Got Wicked"֊ը մտել է MTV֊ի հավաքածուների մեջ․ The Return of the Rock, Vol. 2, ECW: Extreme Music Vol. 2: Anarchy Rocks, մտել են Jet Set Radio վիդեոխաղի սաունդթրեքի մեջ։ "No One"֊ը մտել է «Շտապիր սիրել» ֆիլմի սաունդրեքի մեջ։
Չարտեր
Ալբոմ – Billboard (Հյուսիսային Ամերիկայում)
Ծանոթագրություններ
Կատեգորիա:Երաժշտական ալբոմներ
Դեն Էլդոն
Դենիել Ռոբերտ Էլդոն (Dan Eldon, ), բրիտանա-քենիական ֆոտոլրագրող, նկարիչ և ակտիվիստ, որը սպանվել է Սոմալիում Ռոյթերս գործակալության ֆոտոլրագրող աշխատելու ժամանակ։ Նա իրենից հետո թողել է մի շարք ամսագրեր, որոնցում հրապարակվել են չորս գրքեր, որոնց թվում են «Ճանապարհորդությունը նպատակ է», «Կյանքի արվեստը» և «Սաֆարին որպես կենսակերպ» գրքերը։
1991 թվականին նա նաև ռեժիսորի երրորդ օգնականն էր Ստյուարտ Ռեֆիլի «Կորուսյալներն Աֆրիկայում» ֆիլմի նկարահանումների ժամանակ, որի պրոդյուսերն էր նրա մայրը՝ Քեթին։ 1992 թվականի ամռանից Էլդոնը գտնվում էր Սոմալիում, որտեղ սով էր։ Լինելով քենիացի փախստականների ճամբարում՝ նա Reuters-ից համագործակցության առաջարկ է ստացել։ Լուսանկարները ավելի ու ավելի մտահոգիչ էին։ Էլդոնի շնորհիվ ամբողջ աշխարհում մարդիկ իմացել են այս աֆրիկյան երկրում իրերի իսկական վիճակի մասին։ Միևնույն ժամանակ նրա ֆոտոռեպորտաժը մի ամբողջ շրջադարձ է կատարել Newsweek-ում։ Հրապարակայնության և բարյացակամության համար շատ տեղացիներ սկսել են նրան անվանել Վարշամա՝ Մոգադիշոյի քաղաքապետ։
Չնայած ֆիզիկական և բարոյական հոգնածությանը, Էլդոնը շարունակել է աշխատել Սոմալիում մինչև 1993 թվականի ամառը։ Հուլիսի 12-ին նա, Associated Press-ի լուսանկարիչ Հանսի Քրաուսը, Reuters-ի ձայնային ռեժիսոր Էնթոնի Մաչարիան և նույն գործակալության լուսանկարիչ Հոս Մայնը լուսաբանել են Միավորված ազգերի կազմակերպության զորքերի արշավանքը ապստամբների առաջնորդ Մուհամեդ Այդիդ Ֆարահի ձերբակալության համար։ Նրանք ժամանել են այն վայրը, որտեղ նախկինում հարված էր հասցվել։ Այստեղ նրանց վրա հարձակվել է սոմալիացիների ամբոխը։ Էլդոնը և նրա գործընկերները՝ Քրաուսը, Մաչարիան և Մայնը, քարկոծվել են մինչև մահ ։
2016 թվականին Էկրան է բարձրացել «Ճանապարհորդությունը նպատակ է» գեղարվեստական ֆիլմը, որտեղ Դեն Էլդոնի դերը կատարել է Բեն Շնետցերը ։
Արտաքին հղումներ
Կատեգորիա:Անգլիացի լուսանկարիչներ Կատեգորիա:Լոնդոն քաղաքում ծնվածներ Կատեգորիա:Անգլիացի լրագրողներ Կատեգորիա:Ֆոտոլրագրողներ
Նիկողայոս Բունիաթյան
Նիկողայոս Բունիաթյան, հայ ճարտարապետ, պրոֆեսոր (1920)։
Երևանի առաջին գլխավոր ճարտարապետ (1924-1938)։
Կենսագրություն
Նիկողայոս Բունիաթյանը ծնվել է Թիֆլիսում։ Օդեսայի գեղարվեստի ուսումնարանում սովորել է արվեստ և ճարտարապետություն, այնուհետև 1914 թվականին ավարտել է Սանկտ Պետերբուրգի գեղարվեստի ակադեմիան։ 1911-1912 թվականներին չափագրել, գծանկարել ու ջրաներկ պատկերել է Նովոլադոժսկի շրջանի 15-17-րդ դարերի ռուսական ճարտարապետության փայտե և քարե շուրջ 15 հուշարձան, 1913 թվականին՝ Մոսկվայի «Մենշիկովի աշտարակը» (Գաբրիել հրեշտակապետի եկեղեցի)։
Հայկական հուշարձանների ուսումնասիրությամբ Բունիաթյանը զբաղվել է 1914 թվականից, երբ ակադեմիկոս Նիկողայոս Մառը նրան հրավիրել է մասնակցելու Շիրակի շրջանում կատարվող գիտարշավին։ 1914-1916 թվականներին Նիկողայոս Մառի Անիի հնագիտական արշավախմբերի կազմում հետազոտել, չափագրել, նկարել է միջնաբերդի Պալատական եկեղեցին, Աբուղամրենց Սուրբ Գրիգորը, քաղաքատիպ բնակելի տներ, Երերույքի և Շիրակավանի տաճարները, Օղուզլուի եկեղեցին, Տիգնիս ամրոցը և այլն։
1917-1924 թվականներին եղել է Մոսկվայի ճարտարապետական ինստիտուտի դասախոս, ամբիոնի վարիչ, Մոսկվա-Կազան երկաթուղու Կրատովո կայարանում Ալեքսանդր Թամանյանի նախագծով կառուցվող հիվանդանոցային ավանի շինարարության ղեկավար։ 1924 թվականին Ալեքսանդր Թամանյանի խորհրդով Նիկողայոս Բունիաթյանը հրավիրվել է Հայաստան. 1924-1936 թվականներին եղել է Երքաղխորհրդի ճարտարապետական արվեստանոցի ղեկավար, 1924-1938 թվականներին՝ Երևանի առաջին գլխավոր ճարտարապետ։ Միաժամանակ 1924-1930 թվականներին դասավանդել է ԵՊՀ տեխնիկական ֆակուլտետում (1924 թվականին՝ դեկան)՝ իր ջանքերով հիմնադրված ճարտարապետական բաժնում (պրոֆեսոր, ամբիոնի վարիչ), մեծ ավանդ է ներդրել Երևանի շինարարական ինստիտուտի կազմակերպման (1933 թվականից՝ ԵՊԻ), հայկական ճարտարապետական դպրոցի ստեղծման գործում։
Նիկողայոս Բունիաթյանի անմիջական ղեկավարությամբ են բացվել մայրաքաղաքի մայրուղիներն ու հրապարակները, կառուցապատվել նոր թաղամասեր, իրականացվել Թումանյան և Նալբանդյան փողոցների խաչմերուկի երկու նմանատիպ, բնակելի տներով (1925) քաղաքաշինական լուծումը։
1938 թվականին անհիմն բռնադատվել է, 1939 թվականին արդարացվել։
1940 թվականին Կարո Հալաբյանի հրավերով Նիկողայոս Բունիաթյանը տեղափոխվել է Մոսկվա. 1940-1943 թվականներին եղել է ԽՍՀՄ ճարտարապետության ակադեմիայի ասպիրանտուրայի տնօրենի պաշտոնակատար ։
Ստեղծագործական աշխատանք
Բունիաթյանի՝ նուրբ քաղաքաշինարարի զգացողությամբ, ճարտարապետական մեծ տակտով և պրոֆեսիոնալ խորը կուլտուրայով ստեղծված ստեղծագործորթյունները դարձել են Երևան քաղաքի 1920-1930-ական թվականների ճարտարապետական կերպարի կրողները։
Նիկողայոս Բունիաթյանի նախագծերով կառուցվել է՝
Նա է սկսել Գառնիի ամրոցի և տաճարի ԳՀ ու վերականգնման առաջին աշխատանքները, արդյունքն ամփոփել «Հեթանոսական տաճար Տրդատի պալատին կից Գառնի ամրոցում» (1933, հայերեն, ռուսերեն, ֆրանսերեն) աշխատության մեջ, որը հիմք է ծառայել հետագայում տաճարի վերականգնման համար։
Աղբյուրներ
Կատեգորիա:Հայ ճարտարապետներ Կատեգորիա:Հայաստանի ճարտարապետների միության անդամներ Կատեգորիա:Սանկտ Պետերբուրգի գեղարվեստի ակադեմիայի շրջանավարտներ Կատեգորիա:ԽՍՀՄ-ում բռնադատվածներ Կատեգորիա:Ստալինյան բռնաճնշումների հայ զոհեր Կատեգորիա:Ստալինյան բռնաճնշումների զոհեր Հայաստանում Կատեգորիա:Խորհրդային ճարտարապետներ
Մհեր Աբեղյան
Մհեր Մանուկի Աբեղյան, հայ նկարիչ, ՀԽՍՀ ժողովրդական նկարիչ (1960)։ Մանուկ Աբեղյանի որդին։ Սովորել է ԵԳԱՏ-ում (1922-27), Մոսկվայի բարձրագույն գեղարվեստական տեխնիկումում (1927-1930) և Լենինգրադի Պրոլետարիատի, կերպարվեստի (1930-1931) ինստիտուտներում։ 1937-1945 թվականներին դասավանղել է ԵԳՍԻ թվականներում, 1954-1959 թվականներին՝ ԵԳԹԻ-ում։ 1939-1945 և 1967-1968 թվականներին եղել է ՀՆՄ վարչության նախագահ։ Նկարազարդել է «Սասունցի Դավիթ» էպոսը (1939), Վախթանգ Անանյանի «Արագիլներ» (ռուսերեն, 1952), Հովհաննես Շիրազի «Օձն ու մեղուն» (1953), Վլադիմիր Մայակովսկու «Այս գրքույկը պիտի խոսի ծովի մասին և փարոսի» (1953) և այլ գրքեր։ Ուշագրավ են հատկապես Հովհաննես Թումանյանի «Ախթամար» բալլադի (1959) նկարազարդումները ։
Կենսագրություն
Ծնվել է Էջմիածնում, հայագետ Մանուկ Աբեղյանի որդին է։
Ստեղծագործական գործունեություն
Մհեր Աբեղյանի ռեալիստական, ինքնատիպ արվեստը ձևավորվել է ազգային գեղանկարչության ավանդույթների, մասնավորապես Մարտիրոս Սարյանի արվեստի ազդեցությամբ։ Նրա բազմաժանր գործերին բնորոշ են էպիկական շունչը, վառ գունային և լուսային հագեցածությունը («Աշունը Երևանում», 1942), «Նատյուրմորտ հին հայկական մայոլիկայով», 1956, «Բնանկար V դ. հուշարձանով», 1965, երկուսն էլ՝ ՀԱՊ)։
Մհեր Աբեղյանի թեմատիկ ու դիմանկարչական կտավներից են՝ «Ամառ» (1959, Տրետյակովյան պատկերասրահ, Մոսկվա), «Հայաստան» (1975, եռապատկեր), «Չ. Այթմատովի դիմանկարը» (1982)։
Մհեր Աբեղյանի գրաֆիկային, մասնավորապես լինոփորագրություններին հատուկ են մոնումենտալությունն ու արտահայտչականությունը։
1939 թվականին նկարազարդել է «Սասունցի Դավիթ» դյուցազնավեպի համահավաք տեքստը։ 1940-ականներից ստեղծել է տարբեր ժանրի բազմաթիվ գործեր՝ կոմպոզիցիոն կտավներ, դիմանկարներ, Հայաստանը ներկայացնող բնանկարներ, որոնցից լավագույնները սեփականությունն են Երևանի, Մոսկվայի, Սանկտ-Պետերբուրգի թանգարանների։
Աբեղյանի արվեստում առանձնահատուկ տեղ է գրավում Հայաստանն իր բնությամբ, մարդկանցով, բարիքներով։ Աբեղյանի բնանկարներին հատուկ է լուսավոր բներանգը, նատյուրմորտներին՝ պլաստիկ շոշափելիությունը և ընդգծված գունեղությունը։ Գրաֆիկայում Աբեղյանը առաջինը պատկերեց Հայաստանը՝ թեմատիկ լայն ընդգրկումով։ Հեղինակ է օֆորտների, ասեղնափոր գործերի և այլն։ Լինոփորագրություններում, վարպետորեն օգտագործելով պատկերման տարբեր հնարավորությունները, հասնում է լայն ընդհանրացումների։
Բարձր են գնահատվել հատկապես՝ «Երևանյան նատյուրմորտ», «Կիրովականի լեռները», «Նռներով նատյուրմորտ», «Բյուրականի սարերում», «Բջնի» և այլ բնանակարները, «Լուսիկ Աբեղյանի դիմանակարը» և այլն ։
Ցուցահանդեսներ
Երևանում և այլ քաղաքներում ունեցել է անհատական մի քանի ցուցահանդեսներ։ Նմուշներ ցուցադրվել են Լոնդոնում, Բրյուսելում, Դրեզդենում, Նյու-Յորքում և այլ քաղաքներում։
Մանկավարժական գործունեություն
Ունեցել է մանկավարժական բեղուն գործունեություն. 1937-1945 թթ. դասավանդել է Փանոս Թերլեմեզյանի անվան գեղարվեստական ուսումնարանում, 1954-1959 թվականներին՝ Երևանի գեղարվեստա-թատերական ինստիտուտում ։
(5788) 1992 NJ
(5788) , աստերոիդ աստերոիդների հիմնական գոտում։ Հայտնաբերվել է 1992 թվականի հուլիսի 1-ին Ռոբերտ ՄաքՆոտի կողմից Սայդինգ Սփրինգում ։
Միջին հեռավորությունը Արեգակից կազմում է 3,193745 ա. մ., առավելագույնը մոտենում է 2,9955 ա. մ. հեռավորության վրա և հեռանում 3,392 ա. մ. ։ Արեգակի շուրջ մեկ ամբողջական պտույտ է կատարում 2084,72 երկրային օրվա ընթացքում, իր ուղեծրով շարժվելով միջինում 0,172685 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 22,86° անկյուն։
Արտաքին հղումներ
Կատեգորիա:1992 թվականին հայտնաբերված աստղագիտական մարմիններ Կատեգորիա:Ռոբերտ ՄաքՆոտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Գուապորե
Գուապորե (Rio Guaporé, Río Iténez), գետ Հարավային Ամերիկայում, Մամորե գետի (Ամազոնի ավազան) աջ վտակը։ Սկիզբ է առնում Սեռա դուս Պարեսիս լեռների հարավային լանջերից (Բրազիլիայում). միջին և ստորին հոսանքում սահմանային գետ է Բրազիլիայի և Բոլիվիայի միջև։ Երկարությունը 1550 կմ է, նավարկելի է Մատու Գրոսու քաղաքից ։
Աղբյուրներ
Կատեգորիա:Բրազիլիայի գետեր Կատեգորիա:Բոլիվիայի գետեր Կատեգորիա:Ամազոն գետի վտակներ Կատեգորիա:Ատլանտյան օվկիանոսի ավազանի գետեր Կատեգորիա:Սահմանային գետեր
Ալեն Ջոն
Ալեն Ջոն (Alain John, ), հայազգի սկսնակ քանդակագործ, որը միացել է Մեծ Բրիտանիայի Թագավորական ռազմաօդային ուժերին որպես ղեկապետ և զոհվել Երկրորդ համաշխարհային պատերազմի ժամանակ։
Կենսագրություն
Ջոնը կրթություն է ստացել Տիվերթոնի Բլանդելի դպրոցում և 1938 թվականին ընդունվել է Քեմբրիջի Արքայական քոլեջ։ Նրան ասել են, որ մինչև կիսամյակի սկիզբը կարող է մեկնել արտերկիր։ Փոխարենը Ջոնը որոշել է որոշակի ժամկետով վերադառնալ դպրոց՝ նախագծելու Դպրոցական աշտարակի դատարկ խորշում տեղադրվելիք արձանը։ Նա, ի վերջո, ընտրել է Քրիստոսին «Օրհնության մեջ»։ Էրիկ Գիլլը, որն այն ժամանակ դպրոցի վարպետն էր, քանդակի կավե մոդելի մասին ասել է, որ «այս տարի ոչ ոք այս երկրում ավելի նուրբ աշխատանք չի կատարել»։ Բնօրինակ արձանը մինչ օրս մնում է այդ տեղում ։
Ալեն Ջոնը սերում էր հայ վաճառականների ընտանիքից, որը գաղթել էր Պարսկաստանից (Նոր Ջուղա)՝ բնակություն հաստատելով Հնդկաստանի Կալկաթա քաղաքում ։
Ջոնը զինվորագրվել է Մեծ Բրիտանիայի Թագավորական ռազմաօդային ուժերին որպես ղեկապետ՝ նախընտրելով թռչել ընկերների հետ, այլ ոչ թե բանակից ազատվելու տարբերակներ փնտրել։ Նա կատարել է Գերմանիայի վրայով գիշերային թռիչքների երկար շարք և զոհվել է առաջադրանքը կատարելու ժամանակ ստացած վիրավորումներից ։
Այն ժամանակ Քովենթրիի եպիսկոպոս Նևիլ Գորթոնը 1943 թվականի դեկտեմբերի 29-ին գրել է «Թայմսում»՝ առաջարկելով, որ Ջոնի կերտած արձանը վերափոխվի Ռազմաօդային ուժերի հուշահամալիրի ։
Հետագայում արձանը վերափոխվել է Նևիլ Գորթոնի պատվերով և կանգնած է հին Քովենթրիի տաճարի ավերակներում՝ որպես պատերազմի ժամանակ իրենց կյանքը զոհածների հիշատակը հավերժացնող հուշարձան ։
Արտաքին հղումներ
Կատեգորիա:Անգլիացի քանդակագործներ Կատեգորիա:Բրիտանացիներ հայկական սերմամբ Կատեգորիա:Բրիտանահայ արվեստագետներ Կատեգորիա:Երկրորդ համաշխարհային պատերազմին մասնակցած հայեր
Բուզնագո
Բուզնագո (Busnago), քաղաք Իտալիայում, գտնվում է Լոմբարդիա մարզի Միլան գավառում ։
Բնակչությունը 5087 մարդ է։ Բնակչության միջին խտությունը՝ 915 մարդ/կմ²։ Զբաղեցնում է 5, 84 կմ² տարածք։ Փոստային ինդեքս՝ 20040։ Հեռախոսային կոդը՝ 039։
Ծանոթագրություններ
Կատեգորիա:Իտալիայի բնակավայրեր
Հարություն Խալիբյան
Հարություն Պողոսի Խալիբյան (Խալիբ), խոշոր առևտրական և արդյունաբերող, Նոր Նախիջևանի քաղաքագլուխ 1833-1835, 1842-1853 թվականներին։ Կղերա-աղայական հոսանքի ազդեցիկ դեմքերից։ Երկարատև պայքար է մղել դեմոկրատական թևը գլխավորած Գաբրիել Պատկանյանի, ապա Միքայել Նալբանդյանի դեմ։ Եկեղեցական և հասարակական եկամուտների վատնման համար Խալիբյանը 1853 թվականին հեռացվել է պաշտոնից, հետո դատի տրվել։ Սակայն Գ. Այվազովսկու միջնորդությամբ հետաքննությունը դադարեցվել է։ 1858 թվականին Խալիբյանի կուտակած միջոցներով հիմնվել է Թեոդոսիայի Խալիբյան վարժարանը։
Կենսագրություն
Հարություն Խալիբյանը ծնվել է 1790 թվականին հարուստ վաճառականի ընտանիքում։
Վաղ հասակում որբանում է և հանձնվում հարազատ քրոջ ամուսնու՝ վաճառական Պ. Բաբասինյանի խնամակալությանը։ Նրան հաջողվում է ավարտել հայտնի հայ լուսավորական Սերովբե Պատկանյանի մասնավոր դպրոցը, որից հետո դառնում է աներձագի՝ Բաբասյանի գործընկերը։ Արդեն այդ ժամանակ նա դրսևորում է առևտրական հիանալի ընդունակություններ, որը նկատում է Նախիջևանի ամենահարուստ վաճառականներից մեկը՝ Օդաբաշյանը և իր հերթին հրավիրում վերջինիս որպես իր գործընկեր։
Առևտրական գործունեություն
Խալիբյանի առևտրական հետաքրքրությունների շրջանակը բավականին լայն է։ Կոստանդնուպոլսում ձկան և խավիարի վաճառքի մշտական գրասենյակ ուներ։ 1844-1845 թվականներին Խալիբյանը Տագանրոգի նավահանգստի միջոցով վաճառեց 315 տակառ (10589 փութ) սև խավիար։ Սակայն ձկան և խավիարի առևտուրը զգալի եկամուտ չէր բերում, և Խալիբյանը ընդլայնում է իր գործունեությունը։ Նրա ձեռնարկատիրական գործունեության մեջ նշանակալի դեր է զբաղեցնում քարածխի առևտուրը։ Այդ ժամանակաշրջանում քարածուխ արդյունահանվում էր հիմնականում Ալեքսանդրո-Գրուշևսկի շրջանում և այդ գործով զբաղվել իրավունք ունեին միայն կազակները։ Սակայն 1863 թվականի ցարական հրամանով կազակների մենաշնորհը չեղարկվեց, և հայ վաճառականները հնարավորություն ստացան ակտիվ զբաղվել քարածխի արդյունաբերությամբ։ 1860-ական թվականներին իր ընկերոջ և գործընկերոջ՝ Նիկիտա Գոգոևի հետ համատեղ Զինված ուժերի նախարարից հասնում են 5 տարվա կտրվածքով անտրացիտի մատակարարման պատվերի՝ Կասպից ծովի ռազմական նավատորմի կարիքների համար, որի արդյունքում լավ եկամուտ ստացան։
Խալիբյանը միաժամանակ ակտիվ զբաղվում է կարագի վաճառքով։ Խոշոր գումարներով իր գործակատարներին ձմռանն ուղարկում էր Եկատերինբուրգ, որտեղից նրանք ցրվում էին տեղի շուկաներով։ Այստեղ կարագ էին գնում և ուղարկում Եկատերինբուրգ։ Գործակատարների պարտականությունների մեջ մտնում էր նաև տեղի գյուղերի շրջապտույտը և կարագի գնումը հենց տեղում։ Գարնանը կարագն ուղարկում էին Նախիջևան և Տագանրոգ, որտեղից էլ արտասահման։ Խալիբյանը և իր մրցակից, քաղաքական հակառակորդ Կ. Հայրապետյանը կարագի գնման վրա ծախսում էին ամեն տարի մոտավորապես կես միլիոն ռուբլի։
Խալիբյանն ուներ նաև բրդալվացման ձեռնարկություններ, որոնք տեղակայված էին Դոն գետի ձախ ափին։ Ուներ 4 սեփական ձեռնարկություն, իսկ հինգերորդը՝ ժամանակի հետ ձեռք բերեց վաճառական Իվան Սկարամանգից։ Բրդալվացման ձեռնարկությունների արտադրանքն արտահանվում էր։ Ապոլոն Սկալկովսկին նշում է. «Արտասահման բրդի արտահանմամբ առանձնանում էին Նախիջևանի հայեր Խալիբյանն ու Իվանովը»։ Առևտրական գործերով հաճախ էր լինում Տագանրոգում և դա հանգեցրեց նրան, որ այդտեղ գնեց քարե տուն և իր ժամանակի զգալի մասն անց էր կացնում այդտեղ։
Նախիջևանի քաղաքապետ
1833-1835, ինչպես նաև 1842-1853 թվականներին Նախիջևանի քաղաքապետն էր և հայ համայնքի փաստացի ղեկավարը։
Խալիբյանը վայելում էր արքեպիսկոպոսի, այնուհետև Ամենայն հայոց կաթողիկոս Ներսես Աշտարակեցու լիովին վստահությունը, ով նրան վստահեց եկեղեցական եկամուտների և կապիտալի ամբողջ տնօրինումը։
Կամենկա (գյուղ, Կոլոմենսկի շրջան)
Կամենկա (Каменка), գյուղ Ռուսաստանի, Մոսկվայի մարզի Կոլոմենսկի շրջանի կազմում։
Հարություն Խալիբյան
Նախիջևանի քաղաքապետ
Քահանա և լուսավորիչ Գաբրիել Պատկանյանի անհաշտ հակառակորդն էր։ Կարողանում էր պաշտպանել քաղաքի շահերը և պահպանել Եկատերինա II-ի կողմից քաղաքին տրված առավելությունները։
Կամենկա (գյուղ, Կոլոմենսկի շրջան)
Բնակչությունը 2005 թվականին գրանցված տվյալներով կազմում էր 7 մարդ։
Հարություն Խալիբյան
Խալիբյանի անվան ուսումնարան
1858 թվականին Գաբրիել Այվազովսկու բարձրագույն բարեհաճությամբ թույլատրվեց Թեոդոսիայում հայ երիտասարդների համար «առանց նրանց հայրենիքի և սերման տարբերակման» ուսումնարան հիմնադրել, որն իրավունք ուներ օգտագործել եկեղեցու կապիտալի և եկամուտների մի մասը։ Սակայն միջոցների պակասը նրան ստիպեց համաձայնության գալ նախիջևանցի հարուստ առևտրական Խալիբյանի հետ, ով ուսումնարանը պահելու համար 50000 ռուբլի նվիրաբերեց, սակայն պայմանով, որ այն կկրի իր անունը։ Իմաստուն Գաբրիել Այվազովսկին հիանալի գիտեր, որ Խալիբյանին մղում է լոկ փառասիրությունը և ոչ ավելին, սակայն այդ իրավիճակում նա անհնար էր համարում այդպիսի առատաձեռն նվիրաբերությունից հրաժարվելը։ «Խալիբյանի անվան հայկական ուսումնարանը» հանդիսավորությամբ բացվեց և 1858 թվականի հոկտեմբերին ընդունեց իր առաջին 50 սաներին։ Սակայն կաթողիկոս Ներսես Աշտարակեցու մահը և Մատթեոս կաթողիկոսի ընտրությունը, ով բավարար կրթված չէր և ուներ ոչ բարձր մտավոր ընդունակություններ, արմատապես փոխեց Գաբրիել Այվազովսկու ճակատագիրը։ Չնայած կառավարության միջնորդությանը՝ նրան հեռացրին թեմի և Խալիբյանի անվան ուսումնարանի ղեկավարումից։
Կամենկա (գյուղ, Կոլոմենսկի շրջան)
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Մոսկվայի մարզի Կոլոմենսկի շրջանի բնակավայրեր
Հարություն Խալիբյան
Բարեգործություն
Այն բանից հետո, երբ Նախիջևանում պետք է բացվեր հոգևոր ուսումնարան, Խալիբյանը նախօրոք, չսպասելով բացմանը, 20000 ռուբլի նվիրաբերեց։ 1854 թվականին Ղրիմի պատերազմի ժամանակ 10000 փութ քարածուխ է նվիրաբերում Սևծովյան նավատորմի կարիքները հոգալու համար։ Խալիբյանը փառասեր էր։ Նվիրաբերելով գումարներ՝ նա հասնում էր հասարակության կողմից այդ փաստի իրազեկմանը։ Իր ընկերոջ և գործընկերոջ՝ Նիկիտա Գոգոևի մահից հետո, կատարելով վերջինիս հոգևոր կտակը, ֆինանսապես օգնում էր իր գործընկերոջ հիմնած կանացի ուսումնարանին, որը պատմությանը հայտնի է Գոգոևյան ուսումնարան անունով։
Արտաքին հղումներ
Կատեգորիա:Հայ գործարարներ Կատեգորիա:Հայ վաճառականներ
Սաբահ (պարբերական)
Պատմություն
Ամսագիրը հիմնադրվել է 1914 թվականին, Լուցկում։ Գլխավոր խմբագիր և հրատարակիչ է հայտարարվել Էմիլիա Ռուդկովսկայան, բայց իրական խմբագիրն ու հիմնադիրը կարաիմցի գրող Սերգեյ Ռուդկովսկին էր ։ Ի սկզբանե նախատեսվում էր ամսագիրը հրատարակել ռուսերեն, կարաիմերեն, թաթարերեն և արաբերեն լեզուներով ։
Ընդհանուր առմամբ, այն կառուցվածքով նման էր «Կարաիմյան կյանք» ամսագրին։
«Սաբաh»-ի նպատակն էր արևմտյան և հարավային կարաիմների հոգևոր միասնությունը, այդ պատճառով կարաիմների այս ամսագրում մեծ դեր էին խաղում Տավրիչեսկոեի կարաիմների հոգևոր վարչության իրադարձությունները. նոր գահամի ընտրությունը, Չուֆուտ-Կալեի վերականգնումը և այլ։
Ամսագրում հրապարակված Կ. Աբկովիչի «Հանդիպում» պատմվածքը և Ս. Ռուտկովսկու «Կարաիմյան փոքր սիրավեպը»-ը ըստ պատմաբան Դմիտրի Պոխորովի «բնութագրվում է այդ ժամանակաշրջանի կարաիմյան ազգային միջավայրի կենցաղի և սովորույթների ճշգրիտ նկարագրությամբ և կոլորիտով» ։
Ամսագիրը դադարել է գոյություն ունենալ, քանի որ Առաջին համաշխարհային պատերազմի սկսվելուց հետո Լուցկի կարաիմների մեծ մասը տարհանվել է Ղրիմ և ռուսական կայսրության արևելյան շրջաններ։
Արտաքին հղումներ
Կատեգորիա:Պարբերականներ Կատեգորիա:Ռուսերեն ամսագրեր
Գրիգորի Տրուֆանով
Գրիգորի Կոնստանտինովիչ Տրուֆանով (Григорий Константинович Труфанов,), ռուս ֆուտբոլիստ, պաշտպան։
Կենսագրություն
Իրկուտսկի ֆուտբոլի սան է։ Նա իր կարիերան սկսել է տեղի «Բայկալ» և «Զենիթ» (Իրկուտսկ) թիմերում։ 2018 թվականի հուլիսին պաշտպանը պայմանագիր է կնքել Ֆուտբոլի ազգային լիգայի «ԲՄԱ-Խաբարովսկ» ակումբի հետ ։ 2021 թվականի փետրվարի 27-ին Մոսկվայի «Տորպեդոյի» դեմ ԲՄԱ-ի խաղի առաջին րոպեին (0:0) Տրուֆանովը Անդրեյ Եվդոկիմովի հետ պայքարում ծանր վնասվածք է ստացել՝ ազդրոսկրի կոտրվածք, ցնցում և գլխուղեղի կոնտուզիա ։ Միջադեպից անմիջապես հետո պաշտպանին շտապ տեղափոխել են Բոտկինի անվան հիվանդանոց, որտեղ որոշ ժամանակ մնացել է բժիշկների հսկողության տակ ։
Ապաքինվելուց հետո ֆուտբոլիստը հանդես է եկել ԲՄԱ-Խաբարովսկի երկրորդ թիմում և եղել նրա ավագը։ 2021 թվականի հոկտեմբերին ՖԱԼ-2 «Մետալուրգ-Վիդնոյե» ակումբի դեմ խաղում նա դարձել է հեթ-տրիկի հեղինակ՝ բոլոր երեք գոլերը խփելով 11-մետրանոցից ։
2021-22 թվականների ձմռանը Տրուֆանովը տեղափոխվել է հայկական «Նոա» ակումբ։ Նա իր նորամուտը Հայաստանի Բարձրագույն խմբում նշել է մայիսի 9-ին «Արարատ-Արմենիայի» հետ խաղում (1:0)։ 68-րդ րոպեին նա փոխարինել է Արթուր Քարտաշյանին ։ Ավելի ուշ դարձել է ռուսական «Նոստայի» խաղացող ։ 2023 թվականին տեղափոխվել է «Իրկուտսկ-Մ» ։
Արտաքին հղումներ
Կատեգորիա:Ռուս ֆուտբոլիստներ Կատեգորիա:Նոայի ֆուտբոլիստներ
Դոնգ Ֆանչժուո
Դուն Ֆանչժո (董方卓, ), չինացի նախկին պրոֆեսիոնալ ֆուտբոլիստ, որը խաղացել է որպես հարձակվող։
Վաղ կարիերա
Դոնգը հայտնի է դարձել 2000 թվականին, երբ մինչև 17 տարեկանների մրցաշարում ճանաչվել է ամենապիտանի խաղացող։ 2002 թվականին միացել է «Դալյան Սայդելունին» և օգնեց նրանց դառնալ չինական Jia-B լիգայի փոխչեմպիոն։ Դրանից հետո նա ընդգրկվել է մինչև 23 տարեկանների ազգային հավաքականում, ինչպես նաև տեղափոխվել է «Դալյան Շիդե», որն ամենահաջողակ ֆուտբոլային ակումբներից մեկն էր Չինաստանում։ «Դալյանի» կազմում իր առաջին գոլը Դունը խփել է Ասիայի ֆուտբոլի կոնֆեդերացիայի Չեմպիոնների լիգայի 2002-03 թվականների որակավորման փուլում։
Մանչեսթեր Յունայթեդ
Դունը «Դալյանից» տեղափոխվելէ «Մանչեսթեր Յունայթեդի» 2004 թվականի հունվարի 12-ին՝ ստանալով £500,000 որպես նախնական վճար (այդ թիվը կարող էր հասնել £3,5 միլիոնի) ։ Նա դարձել է «Մանչեսթեր Յունայթեդի» առաջին արևելաասիացի խաղացողը ։
«Մանչեսթեր Յունայթեդի» հետ պայմանագիր կնքելուց հետո Դունը հնարավորություն չի ունեցել միանգամից խաղալ գլխավոր թիմի համար աշխատանքի թույլտվություն ստանալու իրավունք չունենալու պատճառով։ Իրավական խնդիրների պատճառով Դունը վարձավճարով տեղափոխվել է Բելգիայի Առաջին դիվիզիոնում հանդես եկող «Ռոյալ Անտվերպեն» ակումբ, որտեղ աշխատանքային օրենսդրությունն այդքան խիստ չէր։ Առաջին մրցաշրջանում նա խփել է մեկ գոլ ինը խաղերի ընթացքում, և սկսել է ընտելանալ նոր միջավայրին։ Դունի համար երկրորդ մրցաշրջանն սկսվել է ավելի խոստումնալից, նա աչքի ընկավ իր յոթ խաղերից վեցում, որոնց բոլորըի սկզբում եղել է պահեստայինների նստարանին։ Այնուամենայնիվ, վնասվածքի և միջազգային պարտականություններից պատճառով նրա մարզավիճակը վատացել է մրցաշրջանի վերջին կեսում, և նա ավարտել է 22 խաղերը խփելով 7 գոլ։ 2005–06 մրցաշրջանի սկզբում նա հրավիրվել էր միանալու «Մանչեսթեր Յունայթեդին» նախամրցաշրջանային շրջագայությանը և ակումբի կազմում իր ոչ պաշտոնական դեբյուտը նշեց Հոնկոնգի դեմ ընկերական խաղում, որտեղ նա դարձել է գոլի հեղինակ, իսկ նրա թիմը հաղթել է 2-0 հաշվով։
2005-06 մրցաշրջանում Դունը դարձել է լավագույն ռմբարկու ինչպես իր թիմում, այնպես էլ Բելգիայի երկրորդ դիվիզիայում իր 18 գոլով և երկու հեթթրիքով։ 2006 թվականին, նա կրկին միացել է «Մանչեսթեր Յունայթեդին» նախամրցաշարային շրջագայությունում, և խփել է հաղթական գոլը «Կայզեր Չիֆսի» դեմ խաղում, որն ավարտվել է 1-0 հաշվով։ «Մանչեսթերի» մենեջեր Ալեքս Ֆերգյուսոնը նշել է, որ Դունն ունի արագություն և ֆիզիկական պատրաստություն», որպեսզի խաղա «Յունայթեդում» և հույս է հայտնել, որ նա հնարավորություն կունենա խաղալ ակումբի կազմում մինչև 2006 թվականի դեկտեմբերը ։ Հայտարարվել է, որ Դունը կարող է ստանալ Բելգիայի քաղաքացիություն։ Սակայն դրա պատճառով Դունը կարող էր զրկվել Չինաստանի քաղաքացիությունից, այդ պատճառով այն երբեք չի չդիտարկվել։ 2006 թվականի դեկտեմբերի 15-ին՝ Դունի նախնական գրանցումից գրեթե երեք տարի  հետո, նրան վերջապես թույլտվություն  է տրվել խաղալում Անգլիայում (նախորդ երկու տարիների ընթացքում նա Չինաստանի ազգային հավաքականի համար անցկացրել էր բավարար խաղերի)։ Խաղալու իրավունք ստանալուց հետո նա հետ է կանչվել «Ռոյալ Անտվերպեն»՝ ստանալով նոր պայմանագիր մինչև 2010 թվականը և մրցաշրջանըի ընթացքում անցկացրած 15 խաղում խփելով 11 գոլ ՝ համալրվելով «Մանչեսթեր Յունայթեդի» հիմնական կազմը 2007 թվականի հունվարի 17-ին։
Օլդ Թրաֆորդում նորամուտը Դունը նշել է 2007 թվականի մարտի 13-ին՝ Եվրոպական XI-ի դեմ ընկերական բարեգործական խաղում՝ 4-3 հաշվով և իր թիմի հաղթանակով ավարտված խաղի 72-րդ րոպեին փոխարինելով Ալան Սմիթին։ Նա կանոնավոր խաղացել է «Մանչեսթեր Յունայթեդի» համար, և 2007 թվականի մայիսի 9-ին կատարել իր նորամուտը Պրեմիեր Լիգայում՝ համագործակցելով Օլե Գուննար Սուլշերի հետ «Չելսիի» դեմ խաղում Սթեմֆորդ Բրիջում ։ 2007 թվականի սեպտեմբերի 26-ին Դունը Օլդ Թրաֆորդում մասնակցել է թիմի ամբողջ խաղին Լիգայի գավաթում «Քովենթրի Սիթիից» 2-0 հաշվով կրած պարտության ժամանակ։ 2007 թվականի դեկտեմբերի 12-ին Դունն անցկացրել է իր առաջին հանդիպումը ՈՒԵՖԱ-ի Չեմպիոնների լիգայում՝ «Ռոմայի» դեմ 2007–08 մրցաշրջանի խմբային փուլի վերջին խաղում փոխարինելով իր ընկեր հարձակվող Ուեյն Ռունիին։ Այդ խաղով Դունը դարձավ ՈՒԵՖԱ-ի Չեմպիոնների լիգային մասնակցած երկրորդ չինացին Սուն Սյանից հետո։ Այնուամենայնիվ, նա կարողացել է  երեք խաղում չորս գոլ խփել պահեստայինների կազմում լինելով, մինչև վնասվածք ստանալը։
2008-09 մրցաշրջանի մեկնարկից առաջ Դունը չի ընդգրկվել հիմնական կազմում, իսկ 21 համարով շապիկը տրվել էր Ռաֆայելին։ 2008 թվականի օգոստոսի 28-ին Դունը և «Մանչեսթեր Յունայթեդը» փոխադարձաբար պայմանավորվել են, որ նրա պայմանագիրը պետք է խզվի, որպեսզի նա կարողանա հիմնական կազմում խաղալ այլ ակումբում ։
Դալիան Շիդե
2008 թվականի օգոստոսի 27-ին Դունը վերադարձել է «Դալյան Շիդե»։ «Մանչեսթեր Յունայթեդում» խաղալուց հետո նրա հանդեպ սպասելիքները բարձր էին, սակայն վերադարձից հետո նրա ելույթը լիգայում շատ վատ է եղել։ Դունը պայքարել է գոլեր խփելու համար, սակայն արդյունքում տեղափոխվել է պահեստայինների կազմ։ Նրա վատ ելույթները լիգայում խանգարել են Չինաստանի ազգային հավաքականին միանալուն ։
Վերադարձ Եվրոպա
«Լեգիա» լեհական ակումբի մոտ ուսումնական ճամբարի մասնակցելուց հետո Դունը կնքել է 18 ամսվա համաձայնագիր՝ հնարավորություն ունենալով երկու տարի ավելացնել՝ կախված իր ելույթներից։ Չնայած մի քանի նախամրցաշրջանային տպավորիչ ընկերական հանդիպումներին՝ Դունը լիգայում երկու ոչ հաջող ելույթներից հետո հայտնվել է պահեստայինների նստարանին։ 2010 թվականի օգոստոսի 1-ին «Լեգիան» հեռացրել է նրան։ Նախկին թիմակցի՝ Կրիշտիանու Ռոնալդուի առաջարկությոմաբ, 2010 թվականի օգոստոսին պորտուգալական «Պորտիմոնենսե» ակումբը Դունի հետ ստորագրել է մեկ տարվա պայմանագիր։ «Պորտիմոնենսեում» անցկացրած ժամանակի մեծ մասը Դունը հաճախ չի մասնակցել խաղերին և եղել է պահեստային նստարանին։ Նա հիասթափվել է իր խաղաժամանակի քիչ լինելուց և խզել է պայմանագիրը «Պորտիմոնենսեի» հետ։ Դունն անմիջապես լքել է Պորտիմոնենսեն, և նրան կարճ ժամանակով միացել Սերբիայի Սուպերլիգայի «Սլոբոդա Պոյինտ Սևոյնոյին»։ Դունը տպավորություն է թողել «Սլոբոդայի» ընկերական հանդիպումների ժամանակ և Սերբիայի նորությունները նշել են, որ նա մոտ էր պայմանագիր կնքելուն։ Սակայն, ակումբը առաջարկել է միայն երկարաժամկետ պայմանագիր, իսկ ֆուտբոլիստը ցանկանում էր միայն կարճաժամկետ համաձայնություն։ Հաղորդվել է, որ Դունը շաբաթական 10,000 եվրո է խնդրել, սակայն բանակցությունները խափանվեցին, և նա կրկին մնացել է առանց ակումբի ։
2011 թվականի մարտին Դունը միացել է Հայաստանի առաջնության «Միկա» ակումբին՝ գոլ խփելով 2011 թվականի Հայաստանի գավաթի եզրափակչում ։ Մրցաշրջանի վերջում նա լքել է «Միկան» Չինաստանի առաջին լիգայի «Հունան Բիլոուզ» ակումբին միանալու համար։ Նա խաղացել է  այնտեղ երկու տարի՝ խփելով 9 գոլ, ապա տեղափոխվել է չինական երկրորդ կարգի թիմ՝ «Հեբեյ Չժունցզի», որտեղ յոթ խաղում խփել է երկու գոլ։
Միջազգային կարիերա
Չինաստանի մինչև 20 տարեկանների հավաքական Դունը հրավիրվել է 2005 թվականի FIFA Աշխարհի երիտասարդական առաջնությանը մասնակցելու համար, որտեղ մասնակցել է մրցաշարի չորս խաղերից երեքին։ Դունն իր առաջին գոլը Չինաստանի ազգային հավաքականի կազմում խփել է 2006 թվականի հունիսի 3-ին Շվեյցարիայի դեմ 4-1 հաշվով իր թիմի պարտությամբ ավարտված խաղում։ Նա նաև հրավիրվել էր 2007 թվականի Ասիայի ֆուտբոլի կոնֆեդերացիայի Ասիական գավաթի խաղարկությանը մասնակցելու։ Դունը մասնակցել է 2008 թվականի Ամառային օլիմպիական խաղերին ։ Նոր Զելանդիայի դեմ առաջին խաղում նա փոխարինել է Հան Փենին և խփել Չինաստանի առաջին գոլը հանդիպման 88-րդ րոպեին՝ ապահովելով ոչ-ոքի (1-1) ։
Ձեռքբերումներ
Միկա ՖԱ
Արտաքին հղումներ
Կատեգորիա:Մանչեսթեր Յունայթեդի ֆուտբոլիստներ Կատեգորիա:Լեգիայի ֆուտբոլիստներ Կատեգորիա:Չինաստանի հավաքականի ֆուտբոլիստներ Կատեգորիա:Չինացի ֆուտբոլիստներ Կատեգորիա:Անտվերպենի ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:Միկայի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Պրեմիեր Լիգայի ֆուտբոլիստներ
Մեհերրեմ Ալիև
Մեհերրեմ Աբիշ օկլի Ալիև (Məhərrəm Abış oğlu Əliyev, ), Ադրբեջանի գեներալ-գնդապետ, Ադրբեջանի Հանրապետության նախագահի օգնական-ԱՀ Նախագահի աշխատակազմի ռազմական գործերի վարչության պետ ։
Կենսագրություն
1978 թվականին ավարտել է Մոսկվայի միջնակարգ հատուկ միլիցիայի դպրոցը։ Դպրոցն ավարտելուց հետո նա սկսել է աշխատել քաղաքի ոստիկանության 131-րդ բաժանմունքում։ 1980-1992 թվականներին աշխատել է Բաքվի շրջանային ոստիկանության վարչությունների քրեական հետաքննության կառույցներում տարբեր պաշտոններում։
1993-2007 թվականներին եղել է Բաքվի ոստիկանության գլխավոր վարչության պետ։ 2007-2011 թվականներին նա աշխատել է որպես Տաջիկստանում Ադրբեջանի արտակարգ և լիազոր դեսպան։
Ադրբեջանի Հանրապետության Նախագահի 2012 թվականի նոյեմբերի 30-ի հրամանագրով նրան շնորհվել է գեներալ-լեյտենանտի զինվորական կոչում։
2019 թվականի նոյեմբերին նա նշանակվել է Ադրբեջանի Հանրապետության նախագահի օգնական-ԱՀ Նախագահի աշխատակազմի ռազմական գործերի վարչության պետ։
Չերկասովկա (Բիստրիցայի վտակ)
Չերկասովկա (Черкасовка), գետ Ռուսաստանում, հոսում է Օրիչևսկի շրջանում, Կիրովի մարզում։ Գետաբերանը տեղակայված է Բիստրիցա գետի ձախ ափին՝ 57 կմ հեռավորության վրա։ Գետի երկարությունը 12 կմ է։
Գետի սկսվում է Վորոնե գյուղում դեպի արևմուտք Ադիշևո գյուղից։ Գետը հոսում է հյուսիս անմարդաբնակ անտառային վայրում։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Արտաքին հղումներ
Կատեգորիա:Ռուսաստանի գետեր
Քվեմո Ախկալափա
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 0 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Թեթրի Ծղարոյի շրջան
Էրիկ Դուրմ
Էրիկ Դուրմ, գերմանացի պրոֆեսիոնալ ֆուտբոլիստ է, որը ներկայումս խաղում է գերմանական Բորուսիա Դորտմունդ ակումբում, Գերմանիայի ֆուտբոլի ազգային հավաքականի անդամ է։ Խաղում է պաշտպանի դիրքում։ 2014 թվականի հուլիսի 10-ի դրությամբ տրանսֆերային արժեքը 6,000,000€ է։
Կարիերայի սկիզբը
Էրիկ Դուրմը ֆուտբոլով սկսել է զբաղվել 1998 թ.-ին, «Էշվայլեր» ֆուտբոլային ակադեմիայում։ 2008 թ.-ին գնաց «Սարբրյուկեն» թիմի պատանեկան հավաքական, որտեղ և դարձավ պատանեկան լիգայի լավագույն ռմբարկուն՝ իր հաշվին գրանցելով 13 գոլ։ 2010 թ.-ի հունիսին Դուրմը շարունակեց իր պատանեկան կարիերան «Մայնց 05-ի» պատանեկան կազմում։ Այստեղ նա դարձավ 2010/11 մրցաշրջանի պատանեկան Գերմանիայի Գավաթի մրցանակակիր։ Թիմի հետ Էրիկը մասնակցեց միայն «Էլվեսբերգի» դեմ խաղին Ռեգիոնալլիգայում։
2011/12 մրցաշրջանում պաշտպանին հաջողվեց հիմնական կազմում տեղ գրավել։ Մրցաշրջանի առաջին կեսում նա իր հաշվին գրանցեց 9 գոլ, և ուզում էր ևս 4 գոլ խփել, երբ ստացավ պաշտոնական առաջարկ 2 ակումբներից։ Դրանցից մեկը Յուրգեն Կլոպի առաջին գլխավորած թիմն էր՝ «Մայնցը», իսկ մյուսը Յուրգեն Կլոպր ներկայիս գլխավորած թիմը՝ Դորտմունդի Բորուսիան։ Էրիկ Դուրմը մեկնեց Դորտմունդ։
«Բորուսիա Դորտմունդ»
2012/13 մրցաշրջանում նա պայմանագիր կնքեց Դորտմունդի Բորուսիայի հետ, մինչև 2014 թ.։ 2012 թ.-ի հունիսի 21-ին նա առաջին անգամ «Դորտմունդի Բորուսիայի» մարզաշապիկով դուրս եկավ «Օսնաբրյուկի» դեմ խաղին։
2013/14 մրցաշրջանում նա հայտավորված էր «Դորտմունդի Բորուսիայի» առաջին կազմում։ 2013/14 մրցաշրջանում Դուրմը հայտավորված էր «Դորտմունդի Բորուսիայի» առաջին կազմում։ 2013 թ.-ի օգոստոսի 10-ին պաշտպանը 87-րդ րոպեին փոխարինման դուրս եկավ Ռոբերտ Լևանդովսկու փոխարեն։ Նրա նորամուտը ՈՒԵՖԱ Չեմպիոնների լիգայում «Օլիմպիկի» դեմ խաղում եղավ։
Զավտուրովո
Զավտուրովո (Завтурове), գյուղ Ուկրաինայի Կիրովոգրադի մարզի Ուստինովի շրջանում։
Էրիկ Դուրմ
Կարիերան հավաքականում
2011 թ.-ի մայիսին Դուրմը իր նորամուտը նշեց Գերմանիայի Մ19 հավաքականում։ Այդ օրը նրանք խաղում էին Հունգարիայի դեմ։ 2013 թ.-ի օգոստոսի 13-ին Գերմանիայի Մ21 հավաքականի հետ մասնակցեց առաջին խաղին՝ ֆրանսիայի պատանեկան հավաքականի դեմ։ Հանդիպումը ավարտվեց ոչ-ոքի՝ 0։0։
Զավտուրովո
2001 թվականի տվյալներով Զավտուրովո գյուղում բնակվում էր 249 մարդ։
Էրիկ Դուրմ
Միջազգային
«Գերմանիայի հավաքական»
Աշխարհի չեմպիոն։ 2014
Զավտուրովո
Արտաքին հղումներ
Կատեգորիա:Ուկրաինայի Կիրովոգրադի մարզի Ուստինովի շրջանի բնակավայրեր Կատեգորիա:Ուկրաինայի գյուղեր
Էրիկ Դուրմ
Միջազգային
Գերմանիայի սուպերգավաթի մրցանակակիր։ 2014
Ծանոթագրություններ
Կատեգորիա:Գերմանացի ֆուտբոլիստներ Կատեգորիա:Բորուսիա Դորտմունդի ֆուտբոլիստներ Կատեգորիա:Ֆուտբոլի աշխարհի չեմպիոններ Կատեգորիա:Բունդեսլիգայի ֆուտբոլիստներ Կատեգորիա:Գերմանացի լեգեոներ ֆուտբոլիստներ Կատեգորիա:Հադերսֆիլդ Թաունի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Գերմանիայի հավաքականի ֆուտբոլիստներ Կատեգորիա:Այնտրախտ Ֆրանկֆուրտի ֆուտբոլիստներ Կատեգորիա:Մայնց 05-ի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Կայզերսլաուտերնի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Անգլիայի լեգեոներ ֆուտբոլիստներ
Լևոն Աբովյան
Լևոն Վարդանի Աբովյան, հայ թարգմանիչ։
Կենսագրություն
Ծնվել է Երևանում։ Թոռն է Խաչատուր Աբովյանի, որդին Վարդան Աբովյանի։ Կրթությունն ստացել է Էջմիածնի Գևորգյան ճեմարանում, որն ավարտելուց հետո զբաղվել ուսուցչությամբ և թարգմանչությամբ։ Որպես սրբագրիչ և թարգմանիչ աշխատել է «Հորիզոն» թերթի խմբագրությունում, իսկ Հայաստանում խորհրդային կարգերի հաստատումից հետո՝ «Սովետական Հայաստան» թերթի խմբագրությունում, ապա՝ Պետհրատում։ Ռուսերենից կատարել է մի շարք թարգմանություններ ։
Ծանոթագրություններ
Կատեգորիա:Հայ թարգմանիչներ Կատեգորիա:Էջմիածնի Գևորգյան ճեմարանի սաներ Կատեգորիա:Ռուսերենից հայերեն թարգմանիչներ
Կուիանդի
Կուիանդի (Kuiandi), գյուղ Էստոնիայի Վիրումաա նահանգի Հաանյա շրջանում։
2011 թվականի տվյալներով գյուղում բնակվում էր 3 մարդ։
Արտաքին հղումներ
Կատեգորիա:Էստոնիայի Վիրումաա նահանգի Հաանյա շրջանի բնակավայրեր Կատեգորիա:Էստոնիայի գյուղեր
Միկիտա Տարակով
Միկիտա Տատարկով (Микита Станіславович Татарков, ), ուկրաինացի հարձակվող, ով հանդես է գալիս «Կրիվբաս Կրիվիյ Ռիհ» ակումբի կազմում ։
Զոխ (Խարզանի գավառ)
Զոխ, ավան (գյուղ) Արևմտյան Հայաստանում, Բիթլիսի վիլայեթի Սղերդի գավառում, Խարզանի գավառակի կենտրոնը։ Գտնվում էր Սղերդ քաղաքից 50 կմ հյուսիս-արևմուտք, լեռնային վայրում, Տիգրիսի վտակ Խարզան գետի ձախ կողմում, Սուրբ Կոնոնոսի վանքից քիչ հեռու։
Միկիտա Տարակով
Կարիերա
Տատարկովը Զապորոժիեի «Մետալուրգ» ֆուտբոլային ակումբի երիտասարդական թիմային դպրոցի սան է։ Նա իր նորամուտը նշել է 2014 թվականի ապրիլի 6-ին «Մետալուրգ»-ի կազմում Ուկրաինայի ֆուտբոլի առաջնության Օդեսայի «Չորնոմորեց» ակումբի դեմ խաղի ժամանակ՝ խաղի առաջին կեսից հետո փոխարինվելով։